Jabarkan Sejarah dari Sekolah Menengah Kebangsaan Bukit Besi dalam bahasa melayu

Sekolah Kebangsaan Bukit Besi adalah sebuah sekolah rendah gred A. Ia terletak di Bandar Bukit Besi, Mukim Jerangau, Daerah Dungun, Terengganu Darul Iman. Sekolah Kebangsaan Bukit Besi dikategorikan sebagai sekolah Luar Bandar. Ia dilengkapi dengan kemudahan awam seperti sistem bekalan air paip, elektrik dan telefon.

Sekolah Melayu Bukit Besi ditubuhkan pada 1 Januari 1952 dan telah mula menitiskan ilmu kepada para anak didik dengan dikenali sebagai Sekolah Melayu Bukit Besi terletak 100 meter dari tapak sekarang.  Bermula sebagai satu bangunan kayu satu tingkat. Sekolah Melayu Bukit Besi terletak di kawasan perumahan Ketengah yang berbukit, estet kelapa sawit TDM berhad, pejabat – pejabat agensi kerajaan seperti klinik kesihatan, balai polis, syarikat perkayuan dan kawasan hutan primer yang menghijau di Bukit Sri Bangun.

Pada tahun 1963 nama sekolah yang dahulunya Sekolah Melayu Bukit Besi ditukarkan kepada nama baru iaitu Sekolah Kebangsaan Bukit Besi. Nama baru Ini dikekalkan sehingga pada hari ini.

Bangunan baru sekolah mula dibina ditapak sekarang pada 1978 ( ditapak bekas Sekolah Inggeris Bukit Besi ) dan digunapakai pada 1979. Pertambahan murid dari masa ke semasa telah menambahkan pembinaan bangunan baru pada tahun - tahun 1982, 1985, 2000, 2003 dan 2007. Pada tahun 2003 kelas Pendidikan PRA Sekolah dan Pendidikan Khas Bermasalah Pembelajaran ( PKBP ) telah diadakan di sekolah ini.